Ресей Украинадағы астықты экспорттаса да, АҚШ санкциясын алмайды
"Ресей Украинадағы астықты экспорттаса да, АҚШ санкциясын алмайды" | "https://abai.kz/post/153003"
TITLE: Ресей Украинадағы астықты экспорттаса да, АҚШ санкциясын алмайды
URL: https://abai.kz/post/153003
META: "Ресей Украинадағы астықты экспорттаса да, АҚШ санкциясын алмайды" | "https://abai.kz/post/153003"
DATE: 07.06.2022
AUTHOR(s): Abai.kz
TOTAL WORDS: 173
TEXT: Мәскеу Қара теңіздегі украин порттарын блокададан босатып, Украинадан астық экспорттауға мүмкіндік берсе де, АҚШ Ресейге қарсы енгізген санкцияларынан бас тартпайды. Бұл туралы Politico америкалық бір шенеунікке сілтеме жасай отырып хабарлады. Басылым дереккөзі Мәскеудің бұл мәлімдемесін "бопсалау дипломатиясы" деп атаған. АҚШ президенті әкімшілігінің қызметкерлері мен америкалық заң шығарушылар Ресейдің азық-түлік дағдарысын еңсеруге көмектесеміз деген мәлімдемесіне сене бермейді. Мәселен, Айдахо штаты атынан сайланған сенатор Джеймс Риш Мәскеудің астық экспорты үшін санкцияларды алу жөніндегі ұсынысын "шантаж" деп атады, деп жазды Politico. Вашингтон Қара теңіз арқылы астық экспортын қалпына келтіру жөніндегі келіссөздерді мұқият бақылап отыр. Келіссөздерді Ресей, БҰҰ және Түркия жүргізіп жатыр. Басылым дереккөзінің айтуынша, Құрама Штттар Кремльге қарсы қандай да бір экономикалық қысымның әлсіреуіне келіспейді. БҰҰ астықты әлем нарығына шығаруға Ресей күштерінің украин порттарын блокадада ұстауы кедергі келтіретінін мәлімдеген. Ресей мұны жоққа шығарып отыр. Бұның алдында Ресей президенті Владимир Путин Италия премьер-министрі Марио Драгиге Батыс санкциясын алса, Мәскеу азық-түлік дағдарысын еңсеруге көмектеседі деп мәлімдеген. Ресей мен Украин әлем нарығына астық шығаратын ең ірі бестікке кіреді. Ресей Украина аумағына басып кіргелі бері азық-түлік қатты қымбаттап кетті. Abai.kz
